La 1ª Fase de la Copa d’Espanya de Gimnàsia Estètica de Grup se celebra este cap de setmana a Sagunt
04 de desembre 2017

​![](/media/wkddxlgg/95-img_5645.jpg)  
  

El dissabte i el diumenge d’este cap de setmana, dies 9 i 10 de desembre, se celebrarà la 1ª Fase de la Copa d’Espanya de Gimnàsia Estètica de Grup. L’esdeveniment tindrà lloc al pavelló José Veral del Port de Sagunt, i ha sigut organitzat per l'Ajuntament de Sagunt amb la col·laboració del Club Gimnàsia Sagunto. Aquest any coincideix amb el 10é aniversari que se celebra aquest esdeveniment, i s’espera una notable assistència gràcies a la fidelitat que s’ha anat generant amb el pas de les edicions.

  
La fase preliminar es realitzarà durant la jornada del dissabte, a les 12:15 h començarà la cerimònia d’inauguració. Tot seguit, a les 12:30 h serà la competició preliminar de les categories infantils, que engloba les edats de 8 a 10 anys, de 10 a 12 anys i de 12 a 14 anys. A la vesprada, a les 17:00 h, es realitzarà la competició preliminar de categories junior i sènior. L'endemà, diumenge 10 de desembre a les 10:00 h, tindran lloc les competicions finals de totes les categories. L’esdeveniment finalitzarà amb la cerimònia de clausura a les 13:30 h.

  
Esta primera fase, encara que d’àmbit nacional, forma part de la 1ª Copa del Món de Gimnàsia Estètica de Grup, per a la que es classificaran tres equips junior i tres equips sènior. A aquesta fase del campionat participaran 17 clubs de gimnàsia de 8 comunitats autònomes diferents: Madrid, Catalunya, Illes Balears, Andalusia, Múrcia, Galícia, Castella-La Manxa i la Comunitat Valenciana. Els equips que intervindran seran uns 30, que es comptabilitzen en unes 300 gimnastes.

![](/media/sweff1yz/95-img_5649.jpg)A més, durant la competició es comptarà amb la participació de 12 jutges dividides en tres panels de quatre cadascun que qualificaran les execucions de les esportistes, tres d’aquestes seran internacionals. També es comptarà amb l'assistència de Tatiana Miroshnychenko, Presidenta de la Federació Internacional de Gimnàsia Estètica de Grup, i de Francisca Martínez, Presidenta de la Federació Espanyola de Gimnàsia Estètica de Grup.

  
Es tracta d’un esdeveniment de gran importància per a la localitat, en paraules del Regidor d’Esports, Miguel Chover: **“Estem molt orgullosos de realitzar una edició més d'una fase de la Copa d’Espanya de Gimnàsia Estètica de Grup, ja que és un esdeveniment que sempre marca un dia clau en el nostre calendari esportiu temporada arrere temporada”**. A més, Chover ha volgut remarcar **“la importància d’aquest esdeveniment amb motiu dels esforços que estem realitzant per visibilitzar a la dona en l’esport”**.

  

La coincidència del campionat amb els dies festius d’esta setmana assegurarà una major assistència, a més d’un impuls de caràcter turístic per a Sagunt i Port de Sagunt. Cal destacar que aquesta part turística de la ciutat es veurà reflectida en certs aspectes de la competició, com és el cas de les medalles, en les quals apareix la primera dracma de l'època ibèrica cunyada a Sagunt, que han sigut resultat de la col·laboració del comerç local La Llar dels Déus.

  
El pròxim cap de setmana, al pavelló José Veral del Port de Sagunt, es podrà gaudir d'una de les competicions més importants de la localitat, disciplina que combina esportivitat, art, i emoció.  
  

![](/media/3nsnfd0k/95-cartel.png)  
  
  

*   [](http://www.facebook.com/sharer.php?u=https://aytosagunto.es/va/actualitat/la-1ª-fase-de-la-copa-d-espanya-de-gimnàsia-estètica-de-grup-se-celebra-este-cap-de-setmana-a-sagunt/ "Facebook")
*   [](http://twitter.com/share?url=https://aytosagunto.es/va/actualitat/la-1ª-fase-de-la-copa-d-espanya-de-gimnàsia-estètica-de-grup-se-celebra-este-cap-de-setmana-a-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-1ª-fase-de-la-copa-d-espanya-de-gimnàsia-estètica-de-grup-se-celebra-este-cap-de-setmana-a-sagunt/ "Linked In")
*   [](mailto:?body=https://aytosagunto.es/va/actualitat/la-1ª-fase-de-la-copa-d-espanya-de-gimnàsia-estètica-de-grup-se-celebra-este-cap-de-setmana-a-sagunt/)